|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 15.07.2025.

|  |
| --- |
|  |

**Спољнотрговинска робна размена, коначни подаци 2024.****Укупна спољнотрговинска робна размена Србије за период јануар-децембар 2024. године износи:**– **75301,9 милионa долара – пораст од 6,4% у односу на исти период претходне године;**– **69547,6 милиона евра – пораст од 6,2% у односу на исти период претходне године.****Извезено** је робе у вредности од **33038,5 милиона долара**, што чини раст од 6,8% у односу на исти период претходне године, а **увезено** је робе у вредности од **42263,4 мил. долара**, што је за 6,1% више него у истом периоду претходне године. **Извоз** робе, изражен у **еврима**, имао је вредност од **30503,4 милиона**, што чини раст од 6,5% у поређењу са истим периодом претходне године. **Увоз** робе имао је вредност од **39044,2 милиона**, што представља повећање од 5,9% у односу на исти период прошле године. **Дефицит** износи **9224,9 мил. долара**, што чини повећање од 3,6% у односу на исти период претходне године. Изражен у **еврима**, дефицит износи **8540,9 милиона**, што је повећање од 3,8% у поређењу са истим периодом претходне године.**Покривеност увоза извозом** је **78,2%** и већа је од покривености у истом периоду претходне године, када је износила 77,7%.Посматрано регионално, највећи удео у извозу Србије имао је Регион Војводине (34,3%), следи Београдски регион (22,7%), Регион Јужне и Источне Србије (21,3%), Регион Шумадије и Западне Србије (20,4%), а око 1,3% извоза је неразврстано по територијама. Највећи удео у увозу Србије имао је Београдски регион (43,9%), следе Регион Војводине (32,3%), Регион Шумадије и Западне Србије (13,4%), Регион Јужне и Источне Србије (8,7%), а око 1,6% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 62,2% (20542,3 мил. долара), следе роба за широку потрошњу, 25,1% (8278,4 мил. долара) и опрема, 12,8% (4216,9 мил. долара). Некласификована роба по намени износи 0,0% (0,9 мил. долара). У **структури увоза по намени производа** највише су заступљени производи за репродукцију, 54,6% (23088,9 мил. долара), следе роба за широку потрошњу, 20,8% (8779,3 мил. долара), и опрема, 12,8% (5404,9 мил. долара). Некласификована роба по намени износи 11,8% (4990,3 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 58,8% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 5115.4 | 4720.1 | Кина  | 5552.8 | 5128.9 |
| Босна и Херцеговина  | 2103.6 | 1942.5 | Немачка  | 5534.2 | 5111.7 |
| Кина  | 1945.3 | 1794.7 | Италија  | 2999.1 | 2772.4 |
| Италија  | 1878.5 | 1733.5 | Турска  | 2248.3 | 2077.6 |
| Мађарска  | 1544.7 | 1426.2 | Мађарска  | 1814.0 | 1676.7 |

Наш други по важности партнер јесу земље CEFTA, са којима имамо суфицит у размени од 3073,4 мил. долара, који је резултат углавном извоза: житарица и производа од њих, нафте и нафтних деривата, пића, друмских возила, електричних машина, апарата и уређаја. Извоз Србије износи 4872,5 мил. долара, а увоз 1799,1 мил. долара за посматрани период. Покривеност увоза извозом је 270,8%. Изражено у **еврима**, извоз износи 4499,6 мил. а увоз 1660,8 мил. (суфицит је 2838,8 мил. евра, а покривеност увоза извозом 270,9%).Посматрано појединачно по земљама, највећи суфицит у размени остварен је са земљама из окружења: Црном Гором (извози се највише електрична енергија и лекови за малопродају, а увози се највише електрична енергија и сушено месо), Босном и Херцеговином (извозе се гасна уља и моторни бензин, а увози се електрична енергија и лигнит) и Северном Македонијом (извози се електрична енергија и електрични проводници, а увози се електрична енергија и катализатори на носачу). Од осталих земаља истиче се и суфицит са Румунијом, Словачком, Бугарском, Чешком, Шведском... Највећи дефицит јавља се у трговини са Кином (због увоза телефона за мрежу станица и лаптопова). Следи дефицит са: Италијом, Турском, Ираком, Пољском, Казахстаном...**Према одсецима Стандардне међународне трговинске класификације (СМТК)**, извоз првих пет одсека чини 34,0% укупног извоза. Увоз првих пет одсека чини 25,9% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 12,6%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 3872.5 | 3573.8 | Електричне машине и апарати | 2788.2 | 2574.8 |
| Обојени метали | 2005.6 | 1851.3 | Нафта, нафтини деривати | 2603.3 | 2403.5 |
| Погонске машине и уређаји | 1944.7 | 1794.3 | Друмска возила | 1991.1 | 1840.5 |
| Металне руде и отпаци метала  | 1919.4 | 1773.3 | Индустријске машине за општу употребу | 1817.4 | 1679.5 |
| Производи од каучука | 1478.1 | 1364.3 | Медицински и фармацеутски производи | 1726.8 | 1595.0 |
|  |  |  |  |  |  |

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |